Pagsamba sa kalikasan

Ang *pagsamba sa kalikasan* o *Pagdiwata* sa Filipino, na tinatawag ding *naturismo* o *fisiolatriya*, ay tumutukoy sa iba't ibang uri ng panrelihiyon, espiritwal, at debosyonal na mga gawain na nakatuon sa pagsamba sa isang diyos ng kalikasan na itinuturing na nasa likod ng mga likas na penomenang makikita sa kalikasan.

Ang isang diyos ng kalikasan ay maaaring mamahala sa kalikasan, isang lugar, isang biotope, ang biospero, ang kosmos, o ang uniberso. Madalas itinuturing ang pagsamba sa kalikasan bilang sinaunang pinagmulan ng mga modernong paniniwalang panrelihiyon, at makikita ito sa animismo, pantheismo, panentheismo, politeismo, deismo, totemismo, shamanismo, Taoismo, Hinduismo, ilang anyo ng teismo, at paganismo kabilang ang Wicca.

Karaniwang taglay ng halos lahat ng anyo ng pagsamba sa kalikasan ang espiritwal na pokus sa ugnayan at impluwensya ng isang indibidwal sa ilang aspeto ng kalikasan at ang paggalang dito. Dahil sa kanilang paghanga sa kalikasan, ang mga akda nina Edmund Spenser, Anthony Ashley-Cooper, at Carl Linnaeus ay itinuturing na mga halimbawa ng pagsamba sa kalikasan.            
Kategorya:Espiritwalidad
Kategorya:Kalikasan at relihiyon

## Sa Kanluraning kaisipan
### Pagano sa Europa
Sa sinaunang paganismo sa Europa, sentral sa buhay panrelihiyon ang pagbibigay-diyos sa mga puwersa ng kalikasan. Naniniwala ang mga Celts at mga tribong Germanic na ang mga diyos at espiritu ay naninirahan sa mga elemento ng kalikasan gaya ng mga puno, ilog, at bundok. Halimbawa, si Thor ay inuugnay sa kulog, at ang kanyang maso, Mjolnir, ay pinaniniwalaang kumokontrol sa mga bagyo at kidlat. Gayundin, si diyosa Nerthus ay inuugnay sa kasaganahan at lupa, na may mga ritwal na kinabibilangan ng pagbubungkal ng mga sagradong bukirin upang matiyak ang masaganang ani.

, ang diyos-dagat ng mga Celt, iskultura ni John Sutton sa Gortmore]]

Ang paggalang sa mga ginawang diyos na puwersa ng kalikasan ay ipinapahayag sa pamamagitan ng iba’t ibang ritwal, kabilang ang pag-aalay ng pagkain, mga sakripisyo, at mga pista. Itinuturing na tirahan ng mga diyos ang mga sagradong gubat, at madalas na ipinagbabawal ang pagpasok dito maliban sa mga pari o sa mga gumaganap ng ritwal.

 sa Altes Museum, isang halimbawa ng Heliolatry]]

### Sinaunang Gresya
Sa sinaunang Gresya, maraming puwersa ng kalikasan ang isinasakatawan at sinasamba bilang mga diyos at diyosa. Halimbawa, si Poseidon ay diyos ng dagat, kumokontrol sa mga bagyo, lindol, at mga kabayo. Si Demeter, diyosa ng agrikultura, ay pinaniniwalaang responsable sa kasaganahan ng lupa at sa pagbabago ng mga panahon. Ang mga ritwal na iniaalay sa mga diyos na ito ay kadalasang may kasamang mga handog, sakripisyo, at mga pista tulad ng Eleusinian Mysteries, na nagdiriwang ng siklo ng buhay, kamatayan, at muling pagsilang na nakaayon sa kalendaryong agrikultural.

Ipinapakita ng pagbibigay-diyos sa mga puwersa ng kalikasan sa relihiyong Griyego ang malalim na ugnayan sa pagitan ng tao at kapaligiran, kung saan ang mga penomenang natural ay nakikitang manipestasyon ng kapangyarihan ng diyos na dapat igalang at parangalan sa pamamagitan ng mga gawaing ritwal. and there is some evidence that they were derived from the religious practices of the Mycenean period.

## Sa Silangang Daigdig o Asyanong Pananaw
### Hinduismo
Sa Hinduismo, malinaw ang pagbibigay-diyos sa mga puwersa ng kalikasan sa pagsamba sa mga diyos at diyosa na may kaugnayan sa iba’t ibang elemento ng kalikasan. Si Agni, ang diyos ng apoy, ay isa sa pinakamatanda at pinaka-iginagalang na mga diyos, kumakatawan sa mahalagang puwersa ng buhay at nagsisilbing daluyan kung saan iniaalay ang mga handog sa ibang mga diyos. Si Indra, ang diyos ng ulan at bagyong may kulog, ay isa pang halimbawa ng puwersa ng kalikasan na isinakatawan bilang isang diyos, na may mga ritwal na isinasagawa upang hilingin ang kanyang pagpapala para sa ulan at kasaganaan sa agrikultura.

, diyos ng apoy sa Hinduismo, estatwang bato mula sa Pratihara, ika-10 siglo AD, Uttar Pradesh. Kasalukuyang nasa National Museum of India, India]]

Ang konsepto ng *Prakriti*, o kalikasan, sa pilosopiyang Hindu ay higit pang nagbibigay-diin sa kabanalan ng likas na mundo. Kadalasang may kasamang pag-aalay sa mga ilog, puno, at bundok ang mga ritwal, na itinuturing na katawan ng banal na pambabaeng enerhiya, o *Shakti*.

### Shintoismo sa Hapon
Ang Shinto, ang katutubong relihiyon ng Hapon, ay pangunahing anyo ng pagsamba sa kalikasan kung saan ang mga puwersa ng kalikasan ay ginagawang *kami* (mga espiritu). Si Amaterasu, ang diyosa ng araw, ay ang pinaka-iginagalang na *kami* sa Shinto, sumasagisag sa buhay, paglago, at pagpapatuloy ng bansang Hapon. Ang mga bundok tulad ng Bundok Fuji ay itinuturing ding banal, at pinaniniwalaang tirahan ng makapangyarihang mga *kami*.

Kadalasan, ang mga ritwal ng Shinto ay may kasamang mga seremonya ng paglilinis, pag-aalay ng pagkain at sake, at mga pagdiriwang tulad ng *Matsuri* na nagdiriwang sa mga puwersa ng kalikasan at tinitiyak ang kanilang patuloy na pabor. 

### Budismo at Taoismo
Sa Mahayana Buddhism, makikita ang pagsamba sa kalikasan sa paggalang sa mga banal na bundok at puno, tulad ng Bodhi tree kung saan nakamit ng Buddha ang kaliwanagan. Ang Taoismo, na nakatuon sa pagkakaisa sa Tao (ang likas na daan), ay nagbibigay-galang sa mga tanawin at elemento ng kalikasan bilang pagpapahayag ng kabanalan. Itinuro ni Laozi, ang nagtatag ng Taoismo, na ang likas na mundo at ang mga puwersa nito ay dapat igalang bilang mga manipestasyon ng Tao, na nagbunsod sa pagbibigay-diyos sa mga bundok, ilog, at iba pang elemento ng kalikasan.

## Sangunian